
Scrisoarea Inspectoratului Fiscal Principal de Stat 
nr. 17-13-02/2-3572 din 15.09.2006
Price Woterhous Coopers Audit SRL

IFS pe mun. Chişinău

Inspectoratul Fiscal Principal de Stat a examinat adresarea Price Woterhous Coopers „Audit SRL" din 21.08.2006 privind aplicarea TVA în cadrul operaţiunilor de casare a mijloacelor fixe şi comunică următoarele,
În conformitate cu art.93(3) din Codul fiscal, livrare de mărfuri se consideră transmiterea dreptului de proprietate asupra mărfurilor prin comercializare lor, schimb transmitere gratuite cu plată parţială, achitarea salariului în expresie naturală, prin alte plăţi în expresie naturală.
Ţinînd cont de faptul că în cazul casării mijloacelor fixe nu are loc transmiterea dreptului de proprietate asupra lor, aceasta procedură nu reprezintă livrare de mărfuri şi corespunzător, nu este obiect al impunerii cu TVA.
La livrarea ulterioară a mijloacelor fixe casate (în calitate de piese de schimb sau altfel) TVA urmează a fi aplicată pe principii generale, în conformitate cu titlul III din Codul fiscal.
Şef-adjunct al Inspectoratul

PRICEWATERHOUSECOOPERS

PricewaterhouseCoopers Audit SRL

37, Maria Cibotari Street Chişinău, 2012

Republic of Moldova

Telephone +(373 22)23-81-22 Facsimile +(373 22} 23-81-20 www. pwc.com/rnd

Dlui Sergiu Puşcuţă
Inspectoratul Fiscal Principal de Stat

str. Cosmonauţilor 9

mun. Chişinău

Republica Moldova

21 august 2006

Stimate domnule Puşcuţă,
Prin prezenta adresă, compania PricewaterhouseCoopers Audit SRL solicită respectuos elucidarea aspectelor ce ţin de modul de aplicare a T.V.A. în cadrul operaţiunilor de casare a mijloacelor fixe care sunt la bilanţul unei întreprinderi.

Conform prevederilor Titlului III, înţelegem că T.V.A. se colectează de către subiectul impozabil de la valoarea impozabilă a unei livrări impozabile de bunuri.
în acelaşi timp, art. 93 al Codului fiscal defineşte livrarea impozabilă ca fiind transferul dreptului de proprietate asupra unor mărfuri prin comercializarea lor, schimb, transmitere gratuită, transmitere cu plată parţială, achitarea salariului în expresie naturală, prin alte plăţi în expresie naturală, prin comercializarea mărfurilor gajate în numele debitorului gajist, prin transmiterea mărfurilor în baza contractului de leasing financiar.

Insă cât priveşte operaţiunea de casare, înţelegem că aceasta este o operaţiune economică internă care nu presupune un transfer al dreptului de proprietate, Astfel, în cazul în care activul utilizat anterior pentru desfăşurarea activităţii de întreprinzător are o anumită valoare de bilanţ, însă drept consecinţă a anumitor factori nu poate genera avantaje economice în viitor, valoarea de bilanţ a activului respectiv se va trece la cheltuieli conform deciziei întreprinderii.

Mai mult decât atât, art. 108 al Codului fiscal prevede că data obligaţiei fiscale privind T.V.A. intervine la data livrări Or, operaţiunea de casare nu presupune o livrare în contextul prevederilor Titlului III, ceea ce în înţelegerea noastră nu ar constitui o premisă pentru calcularea obligaţiei T.V.A. în asemenea circumstanţe.

Astfel, înţelegerea noastră este că operaţiunea de casare a bunurilor nu constituie o livrare impozabilă nefiind generată necesitatea aplicării T.V.A. la valoarea de bilanţ ce urmează a fi casată din evidenţa contabilă a unei companii. Concomitent, înţelegem că nu este necesar de a ajusta dreptul de deducere iniţial exercitat la procurarea acestui activ.

în lumina celor expuse, precum şi luând în consideraţie lipsa oricăror referinţe privind tratamentul T.V.A. în astfel de cazuri în legislaţia fiscală actuală» Vă solicităm respectuos elucidarea aspectelor menţionate.

Cu deosebit respect,

Andrian Candu

Manager

Departamentul Servicii ytffidice şi Taxe

